།བཀའ་ཟུར་ཟུར་ཁང་པ་བློ་བཟང་ཆོས་འབྱོར་བསྟན་
འཛིན་རྒྱ་མཚོའི་རྣམ་ཐར་སྨད་ཆ་སློབ་བུ་རྣམས་ནས་
ཕྱོགས་སྡེབ་བགྱིས་པ་ཚངས་པའི་དྲང་ཐིག་
ཅེས་བྱ་བ་བཞུགས་སོ། །
།
༄༅། །ཨོཾ་སྭསྟི།
བཟོད་མ་ཉིད་ནས་རྒྱུ་འབྲས་ངོ་བོ་སྟོང་པ་ཉིད་དུ་མཁྱེན་ཟིན་ཀྱང༌། །
རྟེན་འབྱུང་རྟོགས་པའི་རང་བཞིན་འདི་ཁ་རྒྱུ་འབྲས་ལ་མཁྱེན་འགྲོ་བའི་ངོར།
སླར་ཡང་ཐུན་མོང་གདུལ་བྱའི་སྣང་ངོར་མཆོག་གི་སྤྲུལ་པའི་སྐུར་ཤར་བ།
བདག་ཉིད་ཆེན་པོ་རྗེ་བཙུན་ཁྱོད་ལ་སྐྱེ་འགྲོ་ཀུན་གྱིས་ཕྱག་བགྱིའོ། །
།
།
གང་གི་རྣམ་ཐར་རྒྱ་མཚོའི་འཇུག་ངོག་ནས། །
རྩྭ་རྩེའི་ཟིལ་ཙམ་སུ་ཡིས་བརྗོད་བྱས་ཀྱང༌། །
དེ་ཡི་བསོད་ནམས་གཟུགས་སུ་གྲུབ་གྱུར་ན། །
སྲིད་པ་འདི་ཡང་སྣོད་དུ་ཆུང་བར་འགྱུར། །
ཞེས་པ་བཞིན་རང་ཅག་རྣམས་ལ་བཀའ་དྲིན་མཚུངས་ཟླ་མ་མཆིས་
པ་མཚན་བརྗོད་པར་དཀའ་བ་རྗེ་བཙུན་བློ་བཟང་ཆོས་འབྱོར་བསྟན་འཛིན་
རྒྱ་མཚོ་དཔལ་བཟང་པོའི་མཛད་པ་འཛིན་མའི་ཁྱོན་ཡངས་ནས་ཉི་རྡུལ་
-246-

བཀའ་ཟུར་ཟུར་ཁང་པ་བློ་བཟང་ཆོས་འབྱོར་བསྟན་འཛིན་རྒྱ་མཚོའི་རྣམ་ཐར།
ཙམ་སུ་ཞིག་གིས་བརྗོད་ཀྱང་དེའི་བསོད་ནམས་གཟུགས་སུ་གྲུབ་པ་ཞིག་
ཡོད་ན་སྲིད་པ་འདིར་ཡང་ཅི་ཕྱིར་གཤོམ། རང་ཅག་གི་བློ་གྲོས་པདྨོའི་སྐུད་
པ་ལྟར་ཆེས་ཆེར་ཕྲ་བས་མཛད་པའི་ཆ་ཕྲན་ཙམ་ཡང་བརྗོད་ག་ལ་ལང༌།
ཡིན་ཀྱང་སྐྱེ་འགྲོ་མོས་གུས་ཅན་རྣམས་མངོན་མཐོང་དང༌། ངེས་ལེགས་ཀྱི་
ལམ་བཟང་པོར་དཀྲི་བར་བྱེད་པའི་ཕྱིར་དུ་རྣམ་ཐར་གྱི་འཇུག་འཕྲོས་བློར་
གང་ཟིན་རྣམས་སྣོལ་མེད་པར་འགོད་པར་བྱེད་པ་ནི། མཚོམ་ལས། གང་
ཞིག་སྟོང་ཕྲག་སྟོང་དག་གི། མི་ཡི་གཡུལ་ལས་རྒྱལ་བ་ལས། གང་ཞིག་
བདག་ལས་རྒྱལ་བྱེད་པ། དེ་ནི་མི་ནང་གཡུལ་ལས་རྒྱལ། ཞེས་པ་ལྟར་རང་
ཅག་རྣམས་ལ་བཀའ་དྲིན་འཁོར་ཟླ་མ་མཆིས་པ་དེ་ནི། འདུལ་བ། ཕར་
ཕྱིན། རྡོ་རྗེ་ཐེག་པ་སོགས་གང་ནས་བཤད་པའི་བླ་མའི་མཚན་ཉིད་དང་
མཐུན་པ་སྡོམ་གསུམ་གྱི་བསླབ་པ་གཉིས་འཐུང་དབང་པོ་དྲན་ཤེས་ཀྱི་ཐག་
པས་བག་ཡོད་ཀྱི་ཀ་བར་འདོགས་མཁས་ཤིང་ངེས་འབྱུང་གི་གོ་ཁྲབ་བཙན་
ཞིང༌། བྱང་སེམས་ཀྱི་བློ་སྟོབས་དང་ལྡན་པ། བདག་མེད་པའི་རལ་གྲིའི་
དབལ་གྱིས་ཉོན་མོངས་ཀྱི་དྲ་བ་གཅོད་པ་འཁོར་བའི་གཡུལ་ངོ་ལྡོག་པའི་
དཔའ་བོ་ཆེན་པོ་དེ་ནི་ཕྱི་ལྟར་དུ་ཁྱིམ་པའི་ཚུལ་བཟུང་བ་ཙམ་ལས། དོན་
དུ་དུག་ལྔ་ཡེ་ཤེས་ལྔ་རུ་འཆར་བའི་བདག་ཉིད་ཆེན་པོ་སོང་སྟབས་འཁོར་
འདས་ཀྱི་རང་བཞིན་ཇི་སྙེད་མཐའ་དག་ཆོས་སྐུའི་ཡོ་ལང་དུ་མཁྱེན་པར་
རྟེན། ཆོས་དང་སྲིད་ཞེས་རྣམ་རྟོག་གི་བྱེ་བྲག་ཙམ་ལས་ཐ་དད་དུ་ག་ལ་
འོང་ཀྱང་འགྲོ་བའི་ཁམས་དང་། བསམ་པ་དང་། དབང་པོ་དང་། བག་
-247-

བཀའི་གུང་བློན་གྱི་འཁུར་འཛིན་པའི་རྟོགས་བརྗོད་བུང་བའི་མགྲིན་གླུ།
ལ་ཉལ་བའི་རིམས་པར་གཟིགས་ཏེ་བཀའི་གུང་བློན་གྱི་མཛད་པ་གནང་
སྐྱོངས་ནས་དགོངས་ཞུའི་ཐུགས་མདུན་བསྐྱེད་ཅིང༌། སོ་སྐྱེའི་སྣང་ངོར་ལམ་
ལ་སློབ་ཚུལ་སོགས་སྐྱེ་འགྲོའི་མིག་ལྟོས་ཡར་དཔེར་འགྲན་པ་ཞིག་ཐུགས་ལ་
འཁྲུངས་ནས་ཤིང་ཁྱི་ཟླ་བདུན་པའི་ནང་དམ་པ་དེ་ཉིད་ཀྱི་སྐུ་ལ་འཚེ་བ་
མེད་བཞིན་དུ་འབྱུང་བཞིའི་རླུང་ཁམས་དར་ལ་གྲགས་པའི་རྣམ་པ་མཛད་
ནས། གངས་ཅན་ལྷ་གཅིག་པད་དཀར་འཛིན་པ་རྒྱལ་དབང་མཆོག་དང་།
སྲིད་སྐྱོང་དེ་མོ་ནོ་མིན་ཧན། བཀས་མངགས་བོད་བཞུགས་ཤིས་ཀོ་ཨམ་
བན་ལྷན་རྒྱས་བཅས་པར་གོང་གི་རྒྱུ་རྐྱེན་ཞིབ་ལྷོངས་ཐོག་གོང་མ་ཆེན་པོར་
བཀའ་བློན་གྱི་ལས་འཁུར་དགོངས་འཁྲོལ་ཡོང་བའི་སྙན་ཞུའི་གྲལ་རྩེ་དང༌།
ཕྱོགས་མཚུངས་བླ་དཔོན་རྣམས་ནས་ཀྱང་དགོངས་པ་གནང་དགོས་ཀྱི་སྙན་
ཞུ་ཡིག་ཐོག་ཏུ་འབབས་པར་མཛད་ཅིང༌། དེར་བརྟེན་རང་ཅག་རྣམས་ནི་
འདིར་སྣང་གི་བྱ་བ་ལ་ཨ་ཐད་ཆེ་བའི་སྟོབས་ཀྱི་དགོངས་ཞུའི་ཐུགས་འདུན་
རྩ་བ་ནས་མི་སྐྱེད་པ་ཞེས་ངོ་བོ་རྣམས་དང༌། ཟླ་བོ་གཞིས་བྱེད་ཚང་མས་
མགྲིན་གཅིག་ཏུ་གསོལ་བ་ཕུར་བཙུགས་སུ་བཏབ་ཤིང༌། ལྷག་པར་སྲིད་
སྐྱོང་དེ་མོ་ནོ་མིན་ཧན་ཆེན་པོ་ནས་འཚམས་ཞུ་དང་བཅས་མགྲོན་གཉེར་
ཆེད་དམིགས་གནང་བའི་སྐྱབས་མགོན་ཐམས་ཅད་མཁྱེན་པ་ཆེན་པོ་ཉིད་
ད་ལྟ་སྐུ་ན་ཕྲ་ཚུལ་བསྟན་ཅིང༌། ངོས་ཀྱང་སྲིད་ཀྱི་ལས་འཁུར་འཛིན་སྤེལ་
བགྱིད་ཕྲལ་བཅས། སྤྱིར་བཀའ་བློན་གྱི་རྒན་འགོ་མ་ཟད། ད་ཕན་གཞུང་
ཞབས་གྱོན་འདེགས་རིགས་ལྷག་བསམ་དམའ་མེད་པར་ཆེ་ཞིང་། གང་ཅིའི་
-248-

བཀའ་ཟུཪ་ཟུཪ་ཁང་པ་བློ་བཟང་ཆོས་འབྱོར་བསྟན་འཛིན་རྒྱ་མཚོའི་རྣམ་ཐར།
མཛད་སྒོ་དགོངས་པར་མངའ་འཇགས་ཆེ་གཤིས་དགོངས་ཞུ་གནང་མེད་
པ་ཞེས་སྩལ་ཞིང་། བཀའ་བློན་བཤད་སྒྲ་ནས་ཀྱང་དགོངས་ཞུའི་ཞུ་ཐོ་བར་
དུ་སྒོར་བཀྱིལ་མཛད་དེ་ད་རེས་དེ་ལྟར་མི་མཛད་པ་ནན་ཆེར་ཞུ་བ་གནང་
སོང་ཞིང༌། ཨམ་བན་རྣམ་གཉིས་ནས་བཀའ་བློན་གཟུགས་གཞི་བདེ་མིན་
སྐོར་ལ་སྨན་བཅོས་གང་ཟབ་བགྱིས་དགོས་ཤིང་། མ་དྲག་བར་ལས་ཁུངས་
སོགས་ལའང་དགོངས་ཡངས་ཡོང་བས་ད་ཕན་གང་ཅིར་འཚོ་ཚིག་ཆེ་ཞིང༌།
བཀའ་བློན་གྱི་རྒན་འགོ་བཅས་དགོངས་པ་ཞུ་འདུན་མ་བྱེད་ཞེས་ཕེབས་
རུང༌། སྐྱར་དུ་སྙན་ཞུར། རྒྱ་བོད་བླ་དཔོན་ལྷན་རྒྱས་ནས་བཀའི་ཕེབས་སྒོ་
རྣམས་ཐུགས་རྗེ་དེ་ལས་ཆེ་ཐེབས་མ་མཆིས་ཀྱང་། སྔར་ཕན་གཞུང་ཞབས་
གསེར་གྱི་པདྨོ་མཁོས་དཔག་དཔུང་གཤེད་ཀྱིས་བསྟེགས་ཁུལ་ཞུས་ལགས་ན།
ད་སྒོས་འབྱུང་ཁམས་འདི་ཡང་ཤིན་ཏུ་མི་བདེ་བ་བཅས་ཅིས་ཀྱང་དགོངས་
པ་མ་གནང་མཐུ་མེད་ཀྱི་སྙན་ཞུ་འབུལ་གནང་ལ་རྟེན། རྒྱ་འདི་ཤིན་ཏུ་
དོགས་པ་ཆེ་བར་སོང་གཤིས་གྲ་གཞི་ཤའོ་བརྡ་ལོ་ཡེ་སྐོར་གཡེང་དུ་བྱུང་
བར། དེ་སྐབས་དམ་པ་ཉིད་ཀྱི་སྐུ་ལ་ནོངས་པ་གང་ཡང་མེད་མོང་ཀྱང་།
ཅུང་ཞིག་སྐུ་མི་བདེ་བའི་ཚུལ་མཛད་པར། བརྡ་ལོ་ཡེར་སྣང་ངོར་ཀྱང་
དངོས་གནས་སྐུ་རྟེན་པ་ཡིན་ཤག་གི་ཨམ་བན་ལ་དེ་དོན་ཞུས་པར་གོང་
མ་ཆེན་པོར་གསེར་སྙན་སྒྲོན་སྟེ་ཤིང་ཕག་ཟླ་༡ནང་བཀའ་ལན་ཕྱིར་འཁོར་
གྱི་དགོངས་པ་བདེ་འཁྲོལ་བྱུང་ཞིང༌། བར་སྐབས་སུ་བརྗོད་པ་ནི།
-249-

བཀའི་གུང་བློན་གྱི་འཁུར་འཛིན་པའི་རྟོགས་བརྗོད་བུང་བའི་མགྲིན་གླུ།
སྔོན་གོམ་ཐུགས་བསྐྱེད་བཟང་པོའི་རྩ་བ་བརྟན། །
བྱམས་དང་སྙིང་རྗེའི་ཡལ་ག་ཕྱོགས་བཅུར་སྤྲོ། །
བདེ་དང་སྟོང་པའི་ལོ་འབྲས་གཡུར་ཟ་བའི། །
དམ་པའི་མཛད་པ་ཕུལ་བྱུང་རག་བསྡུས་སྨྲ། །
དང་པོར་རྩིས་ཁང་ཕུན་ཚོགས་བཀོད་པའི་ནང་། །
དྲུང་ན་སྤྱོད་པའི་ཟླ་བྲལ་སྐྱེས་བའི་དབུས། །
ཕྲ་ཞིབ་རྡེའུའི་འཕྲུལ་འཁོར་ལ་གཞོལ་ཚེ། །
ཁེངས་དྲེགས་རློམ་སེམས་ཅན་ཚོ་གང་ཏུ་ཡིབ། །
དེ་རྗེས་མགོ་སྐྱེས་ལན་བུ་སྤྱི་བོར་བཅིངས། །
འབབ་ངོས་དཔྱའ་ཁྲལ་བསྡུ་དང་སྣེ་མོར་བསྔགས།
རྒྱལ་ཁབ་བགྱི་བའི་བྱ་གཞག་ཐར་སོན་པས། །
རིས་མེད་འགྲོ་བའི་བསྟོད་དབྱངས་མཁའ་ལ་བྲེས། །
དེ་ནས་གཡུལ་ངོར་ཞུགས་པའི་དཔའ་བོའི་ཁྲོད། །
འཕོངས་རྐྱེན་ལ་སོགས་དྲག་རྩལ་མཐུ་སྟོབས་ཀྱིས། །
ཀུན་ལས་རྒྱལ་བའི་དཔའ་རྟགས་བདག་གིར་བྱས། །
སྲིད་གྲུབ་ཁེངས་པ་བསྙིལ་བ་ཁྱོད་ལས་གང༌། །
ཨ་ཧོ་ལེགས་བྱས་རལ་པའི་ཁུར་དུད་པའི། །
ས་སྤྱོད་གདོང་ལྔའི་དབང་པོ་ཁྲིར་འགྱིང་པས། །
བདེ་སྐྱིད་ཁ་བའི་ལྷུན་པོ་དགུང་ལ་སྙེགས། །
-250-

བཀའ་ཟུར་ཟུར་ཁང་པ་བློ་བཟང་ཆོས་འབྱོར་བསྟན་འཛིན་རྒྱ་མཚོའི་རྣམ་ཐར།
ལོག་འདྲེན་གླང་པོའི་ཚོགས་རྣམས་ཕྱིར་དེངས་ཤིག །
སྲིད་པའི་ཕུན་ཚོགས་ཇི་ལྟར་མངོན་མཐོ་ཡང་། །
མིག་སྒྱུ་ཙམ་ལས་གཏན་བདེར་སུ་ཡིས་སྤྱོད། །
།
དེ་ཕྱིར་ཨ་ཐད་ཞེན་པས་མ་བཅིངས་པ
མངོན་མཐོའི་ལམ་ཟད་སྒྲུབ་པའི་ཚུལ་འདིར་བལྟོས། །
འདི་ལྟའི་སྐྱེས་བུ་སྲིད་འདིར་མཆིས་སམ་ཞེས། །
བརྒྱ་བྱིན་མིག་སྟོང་ཚངས་པས་གདོང་བཞི་དང་། །
ཉི་ཟླས་གླིང་བཞིར་ཉིན་ཚན་རེས་མྱུལ་ཀྱང་། །
འགྲན་པའི་དོ་མེད་ཁྱོད་ཉིད་ཁྱོད་སེར་བཞག །ཞེས་པ་དང་།
དེ་ནས་གླིང་སྐོར་གྲངས་གསོག་སྐྱང་སྐབས་ཐུགས་ལ་ཉམས་འཆར་
སོགས་མང་དག་བྱུང་འདུག་རུང་ཁ་ཤས་གོང་དུ་འཁོད་འདུག་ཅིང༌།
གཞན་མ་ངེས་མ་ངེས་སྣ་ཚོགས་ཞིག་འདུག་ཀྱང་རྨོངས་པས་བརྗོད་བྱ་བྲལ་
བས་ཅམ་མེ་བཞག་སྐབས་ཞིག་དངོས་སྡིང་མཚམས་པ་བ་ཀུན་བཟང་ཚེ་
མགོན་ལགས་ནས་བདུད་བཞིའི་ངོས་འཛིན་ལུགས་སྐྱར་དུ་དོགས་དཔྱོད་
ཞུས་པའི་ལན་དུ་སྩལ་བ།
༄༅། །བློ་སྣང་སྟོང་གི་ཤེས་རབ་མི་གསལ་ཞིང་། །སྒོམ་ཉམས་མྱོང་
གི་གསལ་སྣང་མ་འཆར་ཀྱང༌། །སེམས་ཡིད་གཉིས་ཀྱི་དྲ་བར་མ་ཚུད་
པའི། །དོན་གནས་ལུགས་ཀྱི་ཁྱིམ་པ་རྒས་བུའི་གཏམ། །ཚིག་སྔོན་ཟུར་དུ་
བདུད་བཞིས་བསླུས་པའི་འགྲོ། །ལར་སྙིགས་དུས་འདིར་ནམ་མཁའི་སྐར་
-251-

བཀའི་གུང་བློན་གྱི་འཁུར་འཛིན་པའི་རྟོགས་བརྗོད་བུང་བའི་མགྲིན་གླུ།
ཚོགས་བཞིན། །ཆེར་མང་ཡང་ངན་སོང་འཁོར་བའི་རྒྱུ། །བདུད་ངོས་འཛིན་
འདི་ཆོས་པ་ཕལ་ཆེར་གྱིས། །རྟོགས་དཀའ་ཡང་ཉིད་རང་གྲུབ་པ་ལ། །ཆེད་
བརྩོན་པས་བསླབ་བྱ་མདོར་བསྡུས་སྨྲ། །བདུད་བཞི་ཡི་ངོས་འཛིན་གང་
ཞེ་ན། །ཁོང་བལྟ་བའི་བདུད་དེ་ཕྱོགས་རིས་ཡིན། །བལྟ་བ་ལ་ཕྱོགས་རིས་
མེད་པ་དགོས། །ཕྱོགས་རིས་གྲོགས་སུ་འཆར་ན་གསལ། །ཁོང་སྒོམ་པའི་
བདུད་དེ་བྱིང་རྒོད་ཡིན། །སྒོམ་པ་ལ་བྱིང་རྒོད་མེད་པ་དགོས། །བྱིང་
རྒོད་དེ་གྲོགས་སུ་འཆར་ན་གསལ། །ཁོང་སྤྱོད་པའི་བདུད་དེ་ཚུལ་འཆོས་
ཡིན། །སྤྱོད་པ་ལ་ཚུལ་འཆོས་མེད་པ་དགོས། །ཚུལ་འཆོས་དེ་གྲོགས་སུ་
འཆར་ན་གསལ། །ཁོང་འབྲས་བུའི་བདུད་དེ་རེ་དོགས་ཡིན། །འབྲས་བུ་ལ་
རེ་དོགས་མེད་པ་དགོས། །རེ་དོགས་དེ་གྲོགས་སུ་འཆར་ན་གསལ། །དེ་དག་
ཧྲིལ་གྱི་སྒྲིལ་བ་ལ། །ཆོས་བརྒྱད་སྐྱོན་གྱི་མ་གོས་པ། །ཀུན་རྫོབ་དོན་དམ་
བྱང་ཆུབ་སེམས། །འབྲལ་བ་མེད་པ་སྙིང་བཅང་ན། །ཀུན་རྫོབ་བདེ་བ་ཆེན་
པོ་ཡིན། །དོན་དམ་སྟོང་པ་ཆེན་པོ་ཡིན། །བདེ་སྟོང་ཟུང་འཇུག་དེར་འདུས་
པ། །སྔ་འཕྲོས་ཉམས་ལེན་དེ་ལ་མཛོད། །ཞེས་ཕྱག་སོར་གྱི་འདུ་བྱེད་ཟབ་
མོས་སྩལ་ཞིང་། དེ་ནས་མངོན་མཐོ་ལྷ་མིའི་རྟེན་ཙམ་སྒྲུབ་པ་ལ་ཡང༌།
རྒྱུ་ཚུལ་ཁྲིམས་ལ་རྟེན་ནས་དགོས་པ་ནི། ཇི་སྐད་དུ། མངོན་མཐོའི་རྒྱུ་ནི་
ཚུལ་ཁྲིམས་ལས་གཞན་མེད། ཞེས་པ་ལྟར་ཚུལ་ཁྲིམས་འདི་རང་ལ་ཐུགས་
ངེས་བརྟན་པོའི་ཐོག་ནས་ཐུགས་སྐྱེད་ཀྱི་དཔལ་ཡོན་དར་ལ་གྲགས་ཤིང་།
སྐྱེས་རབས་ལས། ཤིང་རྟ་བདག་གི་གང་དུ་ས་ལ་ལམ་དྲངས་པ། །དེ་བཞིན་
-252-

བཀའ་ཟུར་ཟུར་ཁང་པ་བློ་བཟང་ཆོས་འབྱོར་བསྟན་འཛིན་རྒྱ་མཚོའི་རྣམ་ཐར།
གཞན་དང་གཞན་ཡང་ལམ་དེར་བསྐུལ་དེ་འདོང༌། །དེ་ཕྱིར་ཐོག་མའི་ལམ་
ནི་བདེ་བ་འདི་བོར་ནས། །ཡང་དག་མ་ཡིན་ལམ་དུ་ཞུགས་པར་བདག་མི་
དགའ། །ཞེས་པ་ལྟར་སྟོན་པ་ཐུགས་རྗེ་ཅན་དེས་ཇི་ལྟར་བསྟན་པ་ཇི་བཞིན་
དུ་སློབ་པར་དགོངས་ནས་སྤྲོས་ཆས་ཀྱི་མཚན་མ་ཉེ་བར་ཞི་བའི་ངུར་སྨྲིག་
འཛིན་པ་སྐྱབས་མགོན་རྒྱལ་བའི་རྒྱལ་ཚབ་བློ་བཟང་ཐུབ་བསྟན་འཇིགས་
མེད་རྒྱ་མཚོའི་དྲུང་ནས་མེ་བྱི་ཟླ་བདུན་པའི་ཚེས་ཉི་ཤུ་རྩ་བརྒྱད་ཉིན་རབ་
བྱུང་སྡོམ་བཞེས་མཛད་ཅིང་མཚན་ཡང་བློ་བཟང་ཆོས་འབྱོར་བསྟན་འཛིན་
རྒྱ་མཚོ་ཞེས་གསོལ། གཞན་ཡང་དམ་པ་གང་གི་རང་ཅག་རྣམས་ལ་གཞན་
གནོད་གཞི་བཅས་སྤོང་བའི་ཚུལ་ཁྲིམས་སྲུང་དགོས་རྒྱུའི་བཀའ་སློབ་ཡང་
ཡང་གནང་བ་མ་ཟད། ང་ཞབས་མི་སེར་ཚང་མར་སྲོག་གཅོད་སྤོང་
དགོས་པའི་དམ་ར་དང༌། གཞིས་ཁག་རྣམ་ལ་ཡང་ཐེག་ཆེན་གསོ་སྦྱོང་
དུས་བཟང་རྣམས་སུ་གཏོང་རྒྱུའི་ཐེབས་རྩ་སྦྱར་བ་སོགས་དམ་པ་གང་གི་
མཛད་ཚུལ་རྣམ་པར་དག་པར་གོ། ཡང་སྐབས་ཞིག་འདི་ཁར་འཚོ་སྦྱོར་
གནས་གཡར་དུ་བཞུགས་པ་ཆོས་མདུན་པ་བསྟན་འཛིན་འབྲུག་རྒྱས་ལགས་
སུ་གནང་བ། ན་མོ། ཀ་དག་གནས་ལུགས་བལྟ་བ་བཀའ་རྒྱུད་གོང་མའི་
ཕྱག་སྲོལ། །ཁ་ན་མ་མཐོའི་སྤྱོད་པ་འཛེམས་ཆ་གནང་གི་ཨེ་ཡོད། །ག་ལུར་
ཞི་དུལ་ཆེ་བ་མདོ་རྒྱུད་བསྟན་པའི་ཕྱག་སྲོལ། །ང་ཚོའི་བླང་འདས་ཁྲིམས་
ལ་སྤོང་ལེན་གནང་གི་ཨེ་ཡོད། །ཅ་ག་སེམས་ལ་མཛད་པ་ཚེ་མཚམས་གྲུབ་
པའི་བཞེད་སྲོལ། །ཆ་མེད་བྱིང་རྒོད་ཕྱོགས་ལ་སོ་པ་མཛད་ཀྱི་ཨེ་ཡོད། །ཇ་
-253-

བཀའི་གུང་བློན་གྱི་འཁུར་འཛིན་པའི་རྟོགས་བརྗོད་བུང་བའི་མགྲིན་གླུ།
གོས་རྟ་ནོར་སྤོང་བ་བྱ་བཏང་འདུམ་པོའི་ཕྱག་སྲོལ། །ཉ་ར་སེམས་ལ་བྱས་
ནས་ཐོ་ཅོ་སྤང་གི་ཨེ་ཡོད། །ཏ་ལའི་ལོ་མ་གྱོན་པ་སྦས་མཐའ་འགྲིམས་པའི་
ཕྱག་སྲོལ། །ཐ་དམན་དྲོ་འཇམ་གོས་ལ་ཆགས་ཞེན་སྤང་གི་ཨེ་ཡོད། །ད་ལྟ་ན་
སོ་གཞོན་དུས་བྱིས་པའི་དབང་དུ་སོང་ཀྱང༌། །ན་སོ་རྒས་པའི་དུས་ན་ཐུགས་
བསམ་མཐོང་གི་ཨེ་ཡོད། །པ་ལོ་བྲེག་པའི་མགོ་ཧྲིལ་རབ་བྱུང་བཙུན་པའི་
བཞེད་སྲོལ། །ཕ་རྒན་བློ་བཟང་གྲགས་པའི་བཀའ་དང་བསྟུན་གྱི་ཨེ་ཡོད། །བ་
རྒན་རྐྱལ་འཇུག་བྱེད་པ་རྒན་ཆོས་ང་རའི་ལུགས་སྲོལ། །མ་ལུས་ཁྱིམ་པའི་
ཡོ་ཆས་བློས་རང་མཐོང་གི་ཨེ་ཡོད། །ཙ་རི་ལ་སོགས་སྐོར་བ་གནས་སྐོར་ཕོ་
མོའི་ཕྱག་སྲོལ། །ཚ་གྲང་དམྱལ་བ་དགོ